tartuNLP/wikipedia-smugri-20251201 huggingface dataset:
Espoon Akilles

Espoon Akilles (EsAk) on vuonna 1946 perustettu espoolainen urheiluseura. Seuran nimi oli vuoteen 1989 asti Voimistelu- ja Urheiluseura Matinkylän Akilles r.y. Seuralla on vuosien saatossa ollut useita lajeja. Alkuaikoina hiihto ja nyrkkeily olivat merkittävimmät. Nykyään päälajeja ovat koripallo sekä suunnistus, joka tuli lajivalikoimaan 1950-luvulla.
Seuran naisten koripallojoukkueen noustua mestaruussarjaan 1993 perustettiin Espoo Basket Team yhdessä EPS-Basketin kanssa.
Seura järjestää yhdessä Leppävaaran Sisun kanssa Espoorastit-kuntosuunnistusta.
Menestyneitä Akilleksen urheilijoita ovat olleet 1 500 m Helsingin olympialaisissa juossut Aulis Pystynen, suunnistuksen maailmanmestari Kari Sallinen sekä hiihtosuunnistuksen viestin maailmanmestari Raili Sallinen.
Pikavalinta

Pikavalinta tarkoittaa matkapuhelimen ominaisuutta, jonka avulla voidaan nopeasti valita jokin nimilistassa oleva numero.
Pikavalinta Nokia-kännyköissä.
Pikavalinnat asetetaan numeronäppäimille 1−9, ja ne valitaan painamalla pitkään valittua näppäintä. Pikavalinta numero 1 on vastaajapalvelun numero.
Yksinkertaisin tapa lisätä uusi pikavalinta on painaa pitkään sellaista näppäintä, jolle ei ole omaa pikavalintaa. Pikavalintoja voi muokata, ja asettaa myös uusia päävalikon Luettelo-kohdasta.
Jüri Lina

Jüri Lina (s. 13. lokakuuta 1949 Tartto) on virolainen kirjailija ja elokuvaohjaaja, joka erityisesti tunnetaan neuvostomiehityksen aikaisena toisinajattelijana ja salaliittoteoreetikkona. Hän asuu vuodesta 1979 Ruotsissa. 1970-luvulla useita hänen kirjoittamiaan artikkeleita julkaistiin suomalaisissa lehdissä, muun muassa "Ultra"-lehdessä.
KGB pakotti Linan poistumaan maasta vuonna 1979 uhkaamalla häntä mielisairaalalla, ja hän poistui Helsingin kautta Tukholmaan. kanssa ongelmiin ajautunut Lina on Ruotsissa kirjoittanut salaliittoteorioita sisältävät teokset "Under Skorpionens tecken" ("Skorpionin merkin alla") ja "Världsbyggarnas bedrägeri". Niiden voi luonnehtia käsittelevän vapaamuurariutta, uutta maailmanjärjestystä ja globalismin paljastuksia.
Tammikuussa 2013 Yleisradion MOT-ohjelma käytti Linaa lähteenä vapaamuurareita koskevassa ohjelmassa.
Herman’s Hermits on Tour

(Their Second Album!) Herman’s Hermits on Tour on Herman’s Hermits -yhtyeen vuonna 1965 julkaistu toinen albumi.
Kappaleet.
A-puoli
B-puoli
Mir Aimal Kasi

Mir Aimal Kasi, alias Mir Kansi, (10. helmikuuta 1964 Quetta, Balochistan, Pakistan - 14. marraskuuta 2002 Greensville Correctional Center, Virginia, Yhdysvallat) oli pakistanilainen terroristi, joka ampui kaksi ja haavoitti kolmea CIA:n työntekijää tiedustelupalvelun päämajassa Langleyssa, Virginiassa 1993. 
Kasi syntyi 1964 varakkaaseen pataaniperheeseen. Isänsä kuoltua hän peri noin 100 000 dollarin arvoisen summan. Vuonna 1991 Kasi muutti Yhdysvaltoihin, jossa käytti väärennettyä Green card identiteettiä nimellä Mir Kansi. 
Aamulla 25. tammikuuta 1993 Kasi ammuskeli AK-47 Type 56 -rynnäkkökiväärillä Yhdysvaltain tiedustelupalvelun CIA:n päämajan pysäköintialueella tappaen kaksi työntekijää haavoittaen lisäksi kolmea. Iskun jälkeen Kasi poistui paikalta ja seuraavana päivänä hän pakeni lentoteitse Pakistaniin. Hänet nimettiin yhdeksi FBI:n kymmenestä etsityimmästä pakoilijasta. Hänet etsintäkuulutettiin ja aluksi hänestä tarjottiin 100 000 dollarin palkkio, joka aikaa myöten nousi aina 2 miljoonaan. 
Yli neljä vuotta kestänyt ajojahti päättyi Punjabissa varhain aamulla 15. kesäkuuta 1997, kun FBI:n yksikkö ratsasi Kasin hotellihuoneen. Pidätykseen liittyy joitakin epäselvyyksiä. Virallisesti FBI:n on kerrottu saaneen tietää Kasin olinpaikasta palkkiota vastaan annetun vihjeen perusteella ja suorittaneen seuranneen pidätyksen Pakistanin valtion hyväksymänä tai jopa yhteistyössä sen tiedustelupalvelun ISI:n kanssa. Pidätys suoritettiin kuitenkin enemmän tai vähemmän omavaltaisesti ja vasta Kasin viemiselle maasta haettiin Pakistanin valtion lupa.
Kasi vietiin Yhdysvaltoihin, jossa käydyssä oikeudenkäynnissä hänet tuomittiin kuolemaan helmikuussa 1998. Tuomio pantiin täytäntöön Greensville Correctional Center -vankilassa 14. marraskuuta 2002, jolloin Kasi teloitettiin ruiskuttamalla häneen myrkkyä. Viisi päivää myöhemmin Kasin kotikaupungissa Quettassa yli 20 000 ihmistä kokoontui jalkapallostadionilla järjestettyyn muistotilaisuuteen, jossa Kasin sanottiin yhdistäneen muslimit Yhdysvaltoja vastaan. Yhdysvalloissa Kasia on puolestaan pidetty esimerkkinä sekä aseenkanto-oikeuksien tiukentamisen puolesta että maahanmuuttopolitiikkaa koskevissa keskusteluissa.
Mulle kaikki heti nyt

Mulle kaikki heti nyt on Tommy Tabermannin vuonna 2004 julkaistu albumi. Albumin julkaisi Helsinki Records.
Albumin kappaleet on säveltänyt Maki Kolehmainen ja sanoittanut Tommy Tabermann. Kappaleissa Tabermann lausuu runojaan ja lauluosuudet esittävät artistivierailijat. 
Albumin kappale ”Kiitti vitusti” levytettiin vuonna 2002. Kappale oli alun perin tarkoitus julkaista Pelastakaa Lapset ry:n Tiukula-hanketta tukemalla "Hullut mielenterveyden puolesta" -albumilla, mutta se hyllytettiin kappaleen sanoituksen vuoksi. Kappaleen sanoitus oli Tabermannin vuonna 2001 julkaistussa kirjassa "Passionara" olevan samannimisen runon teksti.
Kiitti vitusti

Kiitti vitusti on Tommy Tabermannin esittämä vuonna 2002 levytetty musiikkikappale. Kappaleen sävelsi Maki Kolehmainen salanimellä Vitun Säveltäjä. Kappaleen sanoitus on alun perin julkaistu Tabermannin vuoden 2001 kirjassa "Passionata" samannimisenä runona. Vokaaliosuudet laulaa artisti Vera. 
Tabermannin mukaan satiirinen kappale on kannanotto ”vitun puolesta esteettistä ja kielellistä rappiota vastaan”.
Kappale oli alun perin tarkoitus julkaista Pelastakaa Lapset ry:n Tiukula-hanketta tukeneella "Hullut mielenterveyden puolesta" -albumilla, mutta sitä ei julkaistu kappaleen sanoituksen vuoksi. Kappale julkaistiin vasta vuonna 2004 omana singlenään ja Tabermannin studioalbumilla "Mulle kaikki heti nyt".
Lily Loveless

Lily May Loveless (s. 16. huhtikuuta 1990 Lontoo) on englantilainen näyttelijä. Hän on kotoisin Hackneystä, Itä-Lontoosta, jossa on käynyt myös roomalaiskatolista koulua. Loveless tunnetaan parhaiten roolistaan Naomi Campbellina "Skins – liekeissä" -nuortensarjassa, josta hän myös sai BAFTA-palkinnon.
"Skins – liekeissä" oli Lovelessin televisiodebyytti. Hän näytteli sarjan kolmannella ja neljännellä tuotantokaudella vuosina 2009–2010. Sen jälkeen hän on esiintynyt muun muassa televisiosarjoissa "Bedlam" ja "The Fades" vuonna 2011. Samana vuonna Loveless teki ensimmäisen elokuvaroolinsa itälontoolaisesta tyttöjengistä kertovassa trillerissä "Sket", jossa hänen roolinsa oli Hannah.
Hitit

Hitit voi tarkoittaa seuraavia:
Albumeja.
Hitit on useamman artistin tai yhtyeen kokoelma-albumin nimi:
Isaak Iselin

Isaak Iselin (17. maaliskuuta 1728 Basel – 15. kesäkuuta 1782 Basel) oli sveitsiläinen filosofi.
Iselin aloitti filosofian opiskelun Baselissa 1742. Hän siirtyi Göttingenin yliopistoon opiskelemaan lakia 1747 ja väitteli tohtoriksi Baselissa 1751. Hän ei kuitenkaan menestynyt luennoitsijana ja siirtyi journalistiksi. Vuonna 1755 hän julkaisi teoksen "Philosophischen und patriotischen Träume eines Menschenfreundes", josta sai tunnustusta kirjoittajana. Vuosikymmenen lopulla hän siirtyi Baseliin kaupungin virkamieheksi, ja työskenteli virassa kuolemaansa saakka. 
Vuonna 1764 hän julkaisi massiivisen teoksen "Geschichte der Menschheit", ("Ihmiskunnan historia") ja 1776 ilmestyi "Träume eines Menschenfreundes" ("Ihmisystävän unelmia").
Kirjailijana Iselin oli filantrooppi ja fysiokraatti, ja Jean-Jacques Rousseauta vastustaen hän näki historian ihmiskunnan kehityksen lineaarisena jatkumona. Hän oli Johann Heinrich Pestalozzin ystävä ja tukija.
Our Love to Admire

Our Love to Admire on newyorkilaisen Interpolin albumi, joka julkaistiin 10. heinäkuuta 2007. Albumin levy-yhtöinä toimi Yhdysvalloissa Capitol Records, ja Britanniassa Parlophone. Albumin kappaleista "The Heinrich Maneuver", "Mammoth" ja "No I in Threesome" julkaistiin singleinä.
Albumi ylsi Suomen virallisen listan sijalle 3.
Diane Farr

Diane Farr (s. 7. syyskuuta 1969, New York City, New York) on yhdysvaltalainen näyttelijä. Hänen kenties kuuluisin roolina on ollut FBI-agentti Megan Reevesinä CBS:n rikossarjassa "Num3rot", josta hän lähti sarjan neljännellä tuotantokaudella.
Diane on naimisissa Seung Yong Chungin kanssa. Heillä on kolme lasta. Lisäksi Dianella on veli Billy, joka toimii näyttelijänä sekä ohjaajana Los Angelesissa.
Pesä (oikeustiede)

Pesä on yhden tai useamman henkilön varoista ja veloista koostuva varallisuuskokonaisuus. Pesään osallisten oikeudet kohdistuvat kokonaisuuteen, eivät yksittäisiin esineisiin tai oikeuksiin. Pesä voi olla kuolinpesä, konkurssipesä, purettavan osakeyhtiön selvityspesä tai ennen vuoden 1930 avioliittolakiuudistusta solmitun avioliiton yhdyspesä. Vanhoissa, ennen vuotta 1930 solmituissa avioliitoissa puolisoiden omaisuus oli pääsääntöisesti yhteistä, mutta puolisoiden oli tietyin edellytyksin mahdollista saada pesäero, jolla kumpikin puoliso sai omaisuutensa ja velkansa omaan vallintaansa.
Pesänjakaja on tuomioistuimen määräämä henkilö, joka toimittaa osituksen tai perinnönjaon. Pesänselvittäjä on tuomioistuimen määräämä toimitusmies, joka hallinnoi kuolinpesää ja tekee sen selvittämisen eli pesänselvityksen. Väliaikainen pesänhoitaja on konkurssipesän lakimääräinen edustaja konkurssiin asettamisen ja velkojainkuulustelun välisenä aikana. Aiemmin pesänkavallukseksi luokitellut teot täyttävät rikoslain uudistusten jälkeen varkauden tai kavalluksen tunnusmerkistön.
Rengaskorkki

Rengaskorkki on pullonkorkki, johon liitetystä renkaasta vetämällä korkki aukeaa. Suomessa rengaskorkkeja valmistaa hämeenlinnalainen Finn-Korkki Oy , jonka tuotantoon ne ovat kuuluneet vuodesta 1983 lähtien. Muualla maailmassa niitä valmistetaan mm. Japanissa ja Thaimaassa. Rengaskorkin suosio väheni Suomessa 1990-luvun alussa, mutta 2000-luvulla käyttö on jälleen kasvanut. Ainakin Laitilan Wirvoitusjuomatehdas on ottanut sen Suomessa uudelleen käyttöön. 1970-luvun "takuukorkki" oli rengaskorkin tapainen.
Velvoite

Velvoite on velkasuhteessa olevan velallisen velvollisuus tehdä velkojalle tietty suoritus. Suoritus voi olla esimerkiksi rahasumman maksaminen, esineen luovuttaminen toisen omistukseen tai palvelun toteuttaminen.
Velkojalla on suoritukseen saamisoikeus. Suorituksen jäädessä täyttämättä velallinen on oikeudellisessa vastuussa velkojaa kohtaan. Tämä vastuu ilmenee muun muassa velvollisuutena korvata velkojalle aiheutunut vahinko.
Velvoitteita ovat "rahavelvoite" ja "luontoisvelvoite". Rahavelvoite tarkoittaa, että velvoitteen sisältö on rahan maksaminen. Luontoisvelvoitteen () sisältö on muun kuin rahasuorituksen tekeminen. Tällainen velvoite voi olla esimerkiksi esineen luovuttaminen tai palvelusuorituksen tekeminen. Luontoisvelvoite voi käytännössä muuttua rahavelvoitteeksi, mutta rahavelvoite ei yleensä muutu luontoisvelvoitteeksi.
Luontoissuoritukseen ei voi pakottaa, jos se vaatisi henkilökohtaista työtä. Jos esimerkiksi arkkitehti kieltäytyy laatimasta häneltä tilattuja piirustuksia, häntä ei voi siihen ulosottotoimin pakottaa, vaan velkojan vaadeoikeus muuttuu oikeudeksi vaatia vahingonkorvausta.
Velvoiteoikeus.
Velvoiteoikeus on yksityisoikeuteen kuuluva oikeudenala, joka käsittelee sidonnaisuuksia ja suhteita velvoitetun ja oikeutetun välillä. Velvoiteoikeudellinen sidonnaisuus alkaa velvoitteen syntyessä ja lakkaa täytettäessä velvoite tai velvoitteen voimassaolon päättyessä esimerkiksi vanhentumisen vuoksi.
Pugwash

Pugwash on kylä Kanadan Cumberlandin piirikunnassa Nova Scotiassa. Vuonna 2006 sen väkiluku oli 784, pinta-ala 502,0 km² ja asukastiheys 80/km². 
Kylässä harjoitetaan kalastusta, suolakaivostoimintaa ja pienimuotoista teollisuutta. Se sijaitsee Northumberlandinsalmessa Pugwashinjoen suulla.
Pugwashin nimi juontuu alkuperäisheimon mi’kmaqien kielen micmacin sanasta ”pagweak” joka tarkoittaa ”syvää vettä” eli syvää satamaa.
José Santamaría

José Emilio Santamaría Iglesias (s. 31. heinäkuuta 1929 Montevideo, Uruguay) on uruguaylais-espanjalainen entinen jalkapalloilija ja jalkapallovalmentaja. Keskuspuolustajana pelannut Santamaría muistetaan urastaan Real Madridissa sekä Uruguayn ja Espanjan maajoukkueissa.
Ura.
Espanjalaisten siirtolaisten poika Santamaría pelasi Pocito-nimisessä juniorijoukkueessa ennen nousuaan montevideolaisen Nacionalin edustusmiehistöön, jonka kanssa hän voitti viisi Uruguayn-mestaruutta. Ensiesiintymisensä Uruguayn maajoukkueessa hän teki vuoden 1952 Amerikan-mestaruuskilpailuissa. Myöhemmin hän oli tärkeä osa Uruguayn joukkuetta vuoden 1954 maailmanmestaruuskilpailuissa, jossa se sijoittui neljänneksi.
Santamarían peliesitykset MM-kilpailuissa kiinnittivät espanjalaisseura Real Madridin puheenjohtajan Santiago Bernabéun huomion, ja kun uuden ulkomaalaisvahvistuksen hankinta tuli ajankohtaiseksi, muisti Bernabéu Santamarían. Hän siirtyi seuraan keväällä 1957. Eurooppalaista jalkapalloilua tuolloin hallinneen joukkueen kanssa Santamaría saavutti muun muassa kolme peräkkäistä Euroopan cupia. Santamaría toimi tasapainottavana pelaajana joukkueessa, jonka hyökkäysvoimasta vastasivat pelaajat kuten Rial, Kopa, Di Stéfano, Gento ja Puskás. Saatuaan Espanjan kansalaisuuden hänet valittiin myös Espanjan maajoukkueeseen, jota hän edusti vuoden 1962 MM-kilpailuissa.
Peliuransa jälkeen Santamaría toimi valmentajana. Espanjan kuninkaallinen jalkapalloliitto palkkasi hänet vuonna 1968 olympia- ja nuorten joukkueiden valmentajaksi. Vuosina 1971–1978 hän valmensi barcelonalaista Españolia, jonka hän johdatti kahdesti UEFA Cupiin. Kauden 1972–1973 kolmas sija Primera Divisiónissa on seuran historian paras. Vuonna 1978 hän pelasi jalkapalloliiton tehtäviin maajoukkueiden koordinaattoriksi ja kahta vuotta myöhemmin hänet nimitettiin maajoukkueen päävalmentajaksi. Vuoden 1982 MM-kotikilpailuissa hän ei kuitenkaan pystynyt johdattamaan joukkuetta jatkolohkoa pidemmälle.
National 3

National 3 on Ranskan jalkapalloilun viidenneksi korkein sarjataso. Sarja on jaettu kolmeentoista 14 joukkueen lohkoon, joista voi nousta National 2:een ja pudota aluesarjoihin. Koko sarjassa pelaa siis 168 joukkuetta.
Sarjajärjestelmä.
Jokaisen 13 lohkon kaikki joukkueet pelaavat keskenään kaksinkertaisen sarjan. Jokaisesta lohkosta lohkovoittaja nousee suoraan National 2:een. Lohkojen kolme viimeistä putoavat Regional 1:een.
Sarjan joukkueet kaudella 2021-2022.
 Lohko A Nouvelle-Aquitaine 
 Lohko B Pays de la Loire 
 Lohko C Centre-Val de Loire 
 Lohko D Provence-Alpes-Côte d'Azur-Corsica 
 Lohko E Bourgogne-Franche-Comté 
 Lohko F Grand Est 
 Lohko H Occitanie 
 Lohko I Hauts-de-France 
 Lohko J Normandy 
 Lohko K Brittany 
 Lohko L Île-de-France 
 Lohko M Auvergne-Rhône-Alpes
Moondance

Moondance on Belfastissa Pohjois-Irlannissa syntyneen laulaja-lauluntekijä ja multi-instrumentalisti Van Morrisonin kolmas sooloalbumi.
Se on yksi Van Morrisonin kolmesta albumista, jotka valittiin vuonna 2005 julkaistuun hakuteokseen "1001 albumia jotka jokaisen on kuultava edes kerran eläessään".
Kappaleet.
Kaikki kappaleet on tehnyt Van Morrison.
Vuoden opiskelijaurheilija -palkinto

Vuoden opiskelijaurheilija -palkinto myönnetään ammattikorkeakoulussa tai yliopistossa opiskelevalle suomalaiselle urheilijalle. 
Valinnan perusteina ovat menestyminen opiskelijoiden omissa kansainvälisissä arvokilpailuissa, parittomina vuosina universiadeissa tai parillisina vuosina eri lajeissa järjestettävissä opiskelijoiden MM-kisoissa, muu urheilullinen menestys sekä opintojen ja urheilu-uran 
onnistunut yhteensovittaminen. 
Palkinto on myönnetty vuodesta 2002 lähtien. Sen myönsi vuoteen 2014 asti Opiskelijoiden liikuntaliitto ja vuodesta 2015 alkaen Olympiakomitean urheiluakatemiaohjelma.
Cheryl Heuton

Cheryl Heuton on yhdysvaltalainen televisiokäsikirjoittaja sekä -tuottaja. Hän on luonut yhdessä puolisonsa Nicolas Falaccin kanssa rikossarjan "Num3rot".
Ennen siirtymistään käsikirjoittajaksi Heuton työskenteli toimittajana kalifornialaisessa sanomalehdessä.
Paakkurahkasammal

Paakkurahkasammal ("Sphagnum compactum") on sammallaji, joka kuuluu "Sphagnaceae"-heimoon ja rahkasammalten sukuun.
Ulkonäkö.
Paakkurahkasammal on ulkonäöltään pötkömäinen. Sillä on tiheässä ulospäisiä haaroja kaksi tai kolme samassa kimpussa. Yleisväriltään paakkurahkasammal on kellanvihreä tai kellertävä, siinä ei ole punaista. Sen varsi on tumma ja varsilehdet ovat pienet ja kolmiomaiset. Se muistuttaa joskus nummirahkasammalta ("Sphagnum molle"). Itiöpesäkkeet ovat sillä tavallisia.
Levinneisyys.
Paakkurahkasammalta esiintyy koko Suomessa.
Elinympäristö.
Paakkurahkasammal kasvaa vähäravinteisilla paikoilla, koska se on heikko kilpailija.
Sonic &amp; Knuckles

Sonic &amp; Knuckles on Sonic Teamin kehittämä ja Segan julkaisema tasohyppelypeli. Peli on julkaistu vuonna Sega Mega Drivelle.
Peli kuuluu "Sonic the Hedgehog" -pelisarjaan ja on suoraa jatkoa "Sonic the Hedgehog 3:lle".
Kymönkosken koulu

Kymönkosken koulu on Viitasaaren kunnassa Keitelejärven pohjoisosassa Kymönvirran rannalla sijaitseva peruskoulu. Kymönkosken koulu on toinen jäljellä olevista kyläkouluista Viitasaarella (Huopanan koulun lisäksi). Koulu aloitti toimintansa vuonna 1902. Uusi koulurakennus valmistui vuonna 1967 ja se peruskorjattiin ja laajennettiin vuonna 2004. Vuoden 2004 laajennuksen aikana Kymönkosken oppilaat siirtyivät puoleksi vuodeksi Kolimanpään kouluun. Nykyään se on 3-opettajainen koulu.
Vuonna 2007 Kolimanpään koulun oppilaat siirrettiin Kymönkosken kouluun, koska Kolimanpään koulu lakkautettiin.
Vuonna 2009 kesällä tehtiin kouluun piharemontti. Piharemontissa koulun piha muutettiin hiekasta asfaltiksi. Vuoden 2017 syksyllä koulun pihaan asennettiin neljä uutta pihavälinettä.
Koulun johtaja on Jaana Kaskilahti.
Hanna Kulenty

Hanna Kulenty (s. 18. maaliskuuta 1961 Białystok) on puolalainen säveltäjä. Hän opiskeli vuosina 1980–1986 sävellystä Włodzimierz Kotońskin johdolla Varsovan Chopin-musiikkiakatemiassa ja sen jälkeen vuoteen 1988 Louis Andriessenin johdolla Haagin Kuninkaallisessa musiikkikonservatoriossa. Lisäksi hän osallistui useille kesäkursseille, joissa hän sai opetusta Iannis Xenakikselta, Witold Lutosławskilta, Thomas Kessleriltä ja François Bernard Mâchelta. 
Kulenty oli tuomariston jäsenenä Münchenin biennaalissa 1995. Hänen sävellystensä joukkoon kuuluu kaksi oopperaa, kolme sinfoniaa, konserttoja, muita orkesteriteoksia ja neljä jousikvartettoa. Säveltäjä asuu Varsovassa ja Arnhemissa, Alankomaissa.
Tore Johansen

Tore Johansen (s. 5. maaliskuuta 1948) on norjalainen näyttelijä ja laulaja. Hänet muistetaan "The Julekalender" -ohjelman norjalaisesta versiosta, jossa hän esitti Gjertrud Sandia ja Hansi-tonttua. Hän on myös esiintynyt Trøndelag Teaterissa merkittävissä rooleissa kuten "Les Misérables" (Kurjat) 2006 sekä "Marcus &amp; Julie" 2007.
Tore Johansen lauloi 1960-luvun yhtyeessä Difference, joka soitti psykedeelistä rockia. Hän kuuluu myös laulutrioon nimeltä To tenorer og en te.
Lydos

Lydos () oli antiikin kreikkalainen vaasimaalari, joka maalasi attikalaista mustakuviokeramiikkaa. Hän toimi Ateenassa arkaaisella kaudella noin vuosina 565–535 eaa.
Lydos oli nimensä perusteella lyydialaista syntyperää: nimi, joka on ilmeisesti lähinnä lempinimi, merkitsee yksinkertaisesti ”lyydialaista”. Hänellä oli ilmeisesti suuri työpaja. Lydoksen signeeraus tunnetaan vain kahdesta vaasista, mutta tyylillisin perustein hänen nimiinsä on laitettu yli 130 eri vaasia. Lydoksen tai hänen työpajansa tekemät vaasit olivat laadultaan vaihtelevia, mutta ilmaisultaan eloisia ja dramaattisia. Maalaustyylissä näkyy siirtymä varhaisempaa orientalisoivaa tyyliä muistuttavista eläinaiheisista kuvanauhoista mytologisiin aiheisiin.
Tom Daley

Thomas ”Tom” Robert Daley (s. 21. toukokuuta 1994 Plymouth, Englanti) on brittiläinen uimahyppääjä. Hän on 10 metrin kerroshypyissä Euroopan-mestari vuosilta 2008, 2012 ja 2016 sekä maailmanmestari vuosilta 2009 ja 2017. 
Daley kuului myös 14-vuotiaana Ison-Britannian olympiajoukkueeseen Pekingissä 2008, jossa hän sijoittui 10 metrin kerroshyppyjen yksilökilpailussa seitsemänneksi ja parikilpailussa Blake Aldridgen kanssa kahdeksanneksi. Kansainyhteisön kisoissa 2010 hän sai kultaa sekä kerroshyppyjen henkilökohtaisessa että parikilpailussa. Lontoon olympialaisissa 2012 hän sai kerroshypyistä henkilökohtaisessa kilpailussa pronssia ja sijoittui parikilpailussa neljänneksi. Kansainyhteisön kisoissa 2014 hän sai kerroshypyistä yksilökilpailun kultaa ja parikilpailussa hopeaa. Rio de Janeiron olympialaisissa 2016 hän saavutti kerroshyppyjen parikilpailussa pronssia Daniel Goodfellow'n kanssa. Tokion olympialaisissa 2020 hän voitti kultaa 10 metrin kerroshyppyjen parikilpailussa yhdessä Matty Leen kanssa. Pariisin olympialaisissa 2024 hän saavutti Noah Williamsin kanssa 10 metrin kerroshyppyjen parikilpailussa hopeaa.
Aikuisten maailman- ja Euroopan-mestaruuden lisäksi Daley voitti hopeaa juniorien maailmanmestaruuskilpailuissa 2008 10 metrin kerroshypyistä sekä kolmen metrin ponnahduslaudalta. 
Seuratasolla Daley edustaa Plymouth Divingia.
Daley on naimisissa yhdysvaltalaisen käsikirjoittajan Dustin Lance Blackin kanssa.
Reinhold Felix von Willebrand

Vapaaherra Reinhold Felix von Willebrand (23. helmikuuta 1858 Helsinki – 6. toukokuuta 1935 Helsinki) oli suomalainen kulttuuripersoona, toimittaja, Suomen Olympiakomitean perustajajäsen ja sen ensimmäinen puheenjohtaja vuosina 1907–1919. 
Henkilöhistoria.
Von Willebrand edusti Suomea Kansainvälisessä olympiakomiteassa vuosina 1908–1920. Hänen isänsä Knut Felix von Willebrand toimi lääkintöhallituksen pääjohtajana ja korotettiin 1889 vapaaherran periytyvään aatelisarvoon. Suvulla oli laaja maaomaisuus, mm. Säätytalon tontti ja Stansvikin kartano Helsingin Laajasalossa. Von Willebrand opiskeli filosofian kandidaatiksi ja juristiksi Helsingin yliopistossa ja sai varatuomarin arvon 1890. Työnsä hän teki pääosin kuitenkin perheomaisuuden hoitajana. Von Willebrand osallistui aatelissäädyssä sukunsa edustajana säätyvaltiopäiville 1885, 1888, 1891, 1894, 1897, 1899, 1900, 1904–1905 ja 1905–1906.
Urheilujohtaja.
Von Willebrand voimisteli nuoruudessaan Helsingfors Gymnastikklubbenissa (HGK) ja toimi myöhemmin ruotsinkielisten urheilupiirien keskeisenä järjestöihmisenä. Von Willebrand toimi Suomen Luistinliiton puheenjohtajana vuosina 1908–1917 ja oli perustamassa Suomen Hiihdonedistämisliittoa ja Suomen Soutuliittoa. Von Willebrandin KOK-jäsenyyttä ehdotti silloinen ruotsalainen KOK-edustaja Viktor Balck Haagissa 1907. Jäsenyys astui voimaan virallisesti Lontoon olympiakisojen yhteydessä pidetyssä istunnossa 1908. Olympiadiplomatiassa von Willebrand joutui puolustamaan Suomen edustusoikeutta niin Lontoon kuin Tukholmankin kesäkisoissa. Valtaa pitävät venäläiset eivät katselleet Suomen omaa kansainvälistä edustusta myötämielisesti. Vuonna 1914 Suomi menettikin oman olympialaisen edustusoikeutensa. Tällöin von Willebrandin kiinnostus olympialaiseen urheilutoimintaan väheni merkittävästi.
Puhtaasti ruotsinkielinen von Willebrand ei saavuttanut suomenkielisen urheiluväen täyttä luottamusta. Suomen itsenäistyttyä ja saatua jälleen kansainvälisen edustusoikeutensa olympiaurheilussa hän ilmoitti kuitenkin vuonna 1919 eroavansa KOK:n jäsenyydestä vastalauseeksi Saksan sulkemiselle Antwerpenin olympiakisoista. Samalla hän luopui Suomen Olympiakomitean puheenjohtajuudesta ja jätti molemmat tehtävät Ernst Krogiukselle.
Kulttuuripersoona.
Urheilujohtaja-ansioiden lisäksi von Willebrand on tunnettu kulttuurisaavutuksistaan. Hänet tunnetaan "Finsk Tidskriftin" julkaisijana: hän vastasi lehdestä lähes 25 vuotta aina vuoteen 1931 asti. Ansioistaan ruotsinkielisen kulttuurin alalla hänet valittiin 1899 Svenska litteratursällskapetin hallitukseen, jossa hän toimi aina vuoteen 1918. Hän testamenttasi huomattavan omaisuutensa tälle seuralle ja Konstsamfundetille.
Von Willebrand sävelsi pienimuotoisia teoksia, joista tunnetuimpia ovat "Helsingfors Gymnastikklubbs marsch" (1885) ja yksinlaulu "Långsamt som kvällsskyn" (1888).
Rovaniemen Palloseuran kausi 2009

Rovaniemen Palloseuran kausi 2009 oli RoPS:n 24:s kausi pääsarjatasolla ja nykyisessä Veikkausliigassa 16:s. Vaihtuvuus kaudeksi 2009 Rovaniemen Palloseuran pelaajistossa oli suurta. 
Lähteneet pelaajat.
Kauden 2008 ykkösmaalivahti Kalle Rönkkö sai lähteä. Puolustuksesta lähtivät myös Antti Uimaniemi, Juha Majava, sekä Patrice Ollo N'Doumba. Ainoastaan avauskokoonpanon Uimaniemen RoPS olisi halunnut pitää, mutta kun Uimaniemen sopimus loppui syksyyn 2008 ja hän sai tarjouksen MyPalta. Näin Uimaniemi siirtyi pois Rovaniemen Palloseurasta ilmaiseksi etelään. Jo aikaisemmin joukkueesta oli lähtenyt keskuspuolustaja Aleksandr Kulik. Sopupeliepäilyt pelaajaa kohtaan johtivat lopulta sopimuksen purkamiseen. Samasta syystä myös toinen maalivahti Nikolai Pavlenko oli poistunut joukkueesta.
Keskikentällä RoPS koki karvaimmat menetykset kun 71:n maaottelun kokemuksen pelaaja ja johtaja Mika Nurmela siirtyi AC Ouluun. Saksalainen Daniel Bauer myös vakuutti peleissään, mutta loukkaantumiset eivät johtaneet jatkosopimuksen syntyyn. Keskikentän oikealta laidalta lähti Titi Essomba, jonka sopimus loppui ja joka aikoi tehdä päätöksensä joukkueen valinnasta vasta keväällä 2009 ja Rovaniemen Palloseuralla ei ollut aikaa odotella Titin päätöstä. Hyökkäyksestä lähti vielä tehoton pelaaja Philip Edeipo (kaksi maalia 17 pelissä) oli joukkueen radikaali muuttuminen kaudelle 2009 selviö. Vain neljä miestä säilyi avauskokoonpanosta kaudelle 2009.
Patlabor

Patlabor (tulee sanoista "patrol" ja "labor") viittaa Mobile Police Patlabor (機動警察パトレイバー "Kidō keisatsu Patlabor") -anime- ja -mangateoksiin. Sen loi ryhmä nimeltä Headgear, jonka jäseniä ovat ohjaaja Mamoru Oshii, kirjoittaja Kazunori Ito, mecha-suunnittelija Yutaka Izubuchi, hahmosuunnittelija Akemi Takada, ja manga artisti Masami Yūki. Manga sai Shogakukan manga award -palkinnon vuonna 1991.
Patlabor koostuu mangasta, TV-sarjasta, kahdesta OVA-sarjasta, kolmesta elokuvasta ja lyhytfilmistä. Sarjan pohjalta on luotu videopelejä ja lisenssituotteita OST:stä leluihin.
Uusi näytelty sarja ja elokuva ilmestyy vuosina 2014 ja 2015 nimeltään "The Next Generation -Patlabor-." Sarja koostuu 12-jaksosta, jotka näytetään 7:ssä osassa alkaen huhtikuun 5. 2014 ja elokuva ilmestyy keväällä 2015. Sarjan pääohjaajana ja elokuvan ohjaajana toimii Mamoru Oshii.
Tarina.
Tarina sijoittuu julkaisun aikaiseen lähitulevaisuuteen 1998-2002. Robotit, joita kutsutaan nimellä "Labor", käytetään raskaissa rakennustöissä. "Tokyo Metropolitan Police" käyttää Patlabor-robotteja taistellakseen laboreilla käytävää rikollisuutta vastaan.
Sillalla

Sillalla on Dave Lindholmin 13. sooloalbumi, joka ilmestyi loppuvuodesta 1990. Levy uudelleenjulkaistiin 8. joulukuuta 2010, remasteroituna. Dave Lindholmin kaksi edeltävää albumia; José Blues ("1988") sekä Dave Lindholm &amp; White Midnight nimellä ilmestynyt "Creampistols (1989)," levytettiin englannin kielellä"."
Kate Nash

Kate Marie Nash (s. 6. heinäkuuta 1987 Lontoo) on englantilainen indieartisti ja lauluntekijä. Hänen "Made of Bricks" albuminsa on myynyt platinaa Isossa-Britanniassa.
Nash syntyi Lontoossa ja kasvoi Harrow'ssa. Hän on pienestä pitäen ollut kiinnostunut musiikista. Nashin ura alkoi vuonna 2006, kun hän latasi musiikkiaan Myspace-sivustolle ja löysi itselleen pian sen jälkeen managerin.
Niobidi-maalari

Niobidi-maalari oli antiikin kreikkalainen vaasimaalari, joka maalasi attikalaista punakuviokeramiikkaa. Hän toimi Ateenassa klassisella kaudella noin vuosina 475–450 eaa. Maalarin oikeaa nimeä ei tunneta. Tutkimuksessa käytetty nimitys perustuu erääseen hänen kalykskrateeriinsa, jonka koristelu esittää niobidien surmaa.
Niobidi-maalari maalasi suurikokoisia vaaseja, joiden kuva-aiheet kiertävät usein vaasia päällekkäisinä kuvanauhoina. Hän kokeili työssään erilaisia tekniikoita ja monenlaisia perspektiivejä. Niobidi-maalarin työskentelytapaan vaikuttivat ehkä samaan aikaan toimineen Polygnotoksen seinämaalaukset.
Shaun White Snowboarding

Shaun White Snowboarding on Ubisoft Montrealin kehittämä ja Ubisoftin julkaisema lumilautailuaiheinen urheilupeli. Peli julkaistiin vuonna 2008 PlayStation 2:lle, PlayStation 3:lle, Xbox 360:lle, OS X:lle, Wiille (""), Nintendo DS:lle, PlayStation Portablelle, iOS:lle ja Microsoft Windowsille.
Pelaaminen.
Pelissä on monien muiden pelien tavoin avoin pelimaailma. Pelin päähenkilö on Shaun White. Pelissä on kuusi erilaista vuorta, joissa voi vapaasti lasketella ja tehdä tehtäviä. Niitä ovat esimerkiksi Yhdysvallat, Alaska, Eurooppa, Japani. Kun rinne on laskettu alas, ylös päästään kätevästi hisseillä ja helikoptereilla. Vuorille on ripoteltu haasteita, joista saa palkinnoksi rahaa. Pelissä on myös tutka, jonka avulla on helpompi löytää haasteita ja muita mielenkiintoisia kohteita, ja siinä on myös ensimmäisen-persoonan kuvakulma. Pelaaja voi lisäksi merkitä nopealla näppäinkomennolla paikan, johon voi myöhemmin hypätä toisella pikatoiminolla. Onlinen moninpeliin mahtuu 16 pelaajaa.
Sin (jumala)

Sin (akkadialainen nimi: Sîn, Suen, sumeri: Nanna, "valaisija") oli sumerilaisessa ja mesopotamialaisessa mytologiassa esiintynyt kuun jumala. Häntä palvottiin Babyloniassa, Assyriassa, Harranissa ja Sumerissa. Sin oli Enlilin ja Ninlilin poika. 
Sinin vaimo oli Ningal, ja heidän lapsiaan olivat auringon jumala Utu (Shamash) ja Venuksen jumalatar Inanna (eli Ištar). Sin muodosti lastensa kanssa jumalten taivaallisen kolminaisuuden.
Nannan pääpyhättöä Urissa oli nimeltään "E-giš-šir-gal" ("suuren valon talo"). Sinin pyhättö sijaitsi Harranissa ja oli nimeltään "E-khul-khul" ("ilojen talo"). Myöhemmin alun perin erillisiset jumaluudet Nanna ja Sin alkoivat viittata samaan jumalaan, vain eri nimillä. Sin on yleensä kuvattu vanhana parrakkaana miehenä joka kantaa sirppiä ja ratsastaa siivekkäällä härällä. Kuuhun liitettynä jumaluutena häneen liitettiin myös luku 30, joka on noin sama määrä kuin kuunkierron mukaisen kuukauden kesto päivinä (tarkalleen noin 29 ja puoli päivää).
Lähdesammalet

Lähdesammalet ("Philonotis") on omenasammalten heimoon kuuluva suku. Siihen kuuluu kuusi Suomessa esiintyvää lajia.
Ulkonäkö.
Lähdesammalten lehdet ovat sinertävän kellertäviä ja aika lyhyitä. Varsi on punainen ja siittiöpesäkkeistöt kukkamaisia.
Evolutiivisesti stabiili strategia

Evolutiivisesti stabiili strategia (ESS) on strategia, joka on hallitsemassaan ympäristössään vastustuskykyinen uusille invaasioille. Evolutiivisesti stabiili strategia on niin peliteorian kuin biologiankin käsite.
Perusteet.
Tarkan määritelmän mukaan ESS on strategia, joka hallitessaan populaatiota ei voi jäädä toiseksi millekään vaihtoehtoiselle strategialle. Koska ESS on riippuvainen siitä, mikä populaation hallitseva strategia on, erilaisia ESS:iä voi olla mahdollista syntyä riippuen alussa vallitsevista olosuhteista. Populaatio voi olla evolutiivisesti epästabiili esimerkiksi suuren luonnonmullistuksen jälkeen, mutta jos populaatioon syntyy ESS, se myös pysyy siinä, sillä valinta rangaitsee siitä poikkeamista.
Evolutiivisesti stabiili strategia on aina strategia, joka pärjää itseään vastaan. Tämä on suora seuraus siitä, että menestyvä strategia on aina sellainen, joka hallitsee populaatiota. Tällöin se myös kohtaa useita kopioita itsestään, jolloin se voi pärjätä vain pärjäämällä itseään vastaan.
Brygos-maalari

Brygos-maalari oli antiikin kreikkalainen vaasimaalari, joka maalasi attikalaista puna- ja valkopohjakeramiikkaa. Hän toimi Ateenassa arkaaisen ja klassisen kauden taitteessa noin vuosina 490–470 eaa. Maalarin oikeaa nimeä ei tunneta. Tutkimuksessa käytetty nimitys perustuu siihen, että hän maalasi savenvalaja Brygoksen signeeraamia vaaseja. Joskus heitä on pidetty samana henkilönä.
Brygos-maalari oli Onesimoksen oppilas. Hänestä tuli itsestään varsin vaikutusvaltainen, ja hänellä oli lukuisia oppilaita. Brygos-maalarin tekemiksi lasketaan parisataa pienikokoista vaasia, joissa oli usein mytologisia tai symposion- eli pitoaiheita. Hän kuvasi mielellään suuria eeppisiä tapahtumia ja enteili teoksissaan jo klassista tyyliä. Hänen teoksensa ovat tunnettuja erityisesti dramaattisesta vaikutelmastaan. Punakuviotekniikan lisäksi maalari käytti joissakin töissään myös valkopohjatekniikkaa.
Puistoblues

Puistoblues on jokavuotinen Järvenpäässä järjestettävä blues-festivaali. Kokonaiskäyntimäärän perusteella viisipäiväinen Puistoblues on Suomen neljänneksi suurin festivaali. Vuonna 2011 Puistobluesin eri tapahtumiin osallistui 119 000 festivaalivierasta.
Puistoblues-festivaalin taustalla on yhdistys nimeltä Järvenpään Blues-Jazz Diggarit ry. Yhdistys sai alkunsa 1. marraskuuta 1977 noin kahdenkymmenen roots-musiikista innostuneen järvenpääläisen päättäessä perustaa sen. Seuraavana kesänä sai alkunsa Puistoblues, joka on edelleen yhdistyksen toiminnan kulmakivi. Ensimmäinen Puistoblues järjestettiin 19. elokuuta 1978. 
Festivaalin pääkonsertissa ovat esiintyneet muun muassa Taj Mahal 1981, Albert Collins 1982, Robert Cray 1986, John Lee Hooker ja Bo Diddley 1991, Lynyrd Skynyrd ja The Band 1996, Carlos Santana 1998, B. B. King 2000, Johnny Winter 2007 sekä ZZ Top 2010.
Tapahtuma on järjestetty alusta alkaen talkootyönä, ja Puistoblues on nykyään Suomen suurin talkoovoimin järjestetty festivaali. Viisipäiväiseen tapahtumaan kuuluu Järvenpään Vanhankylänniemessä järjestettävän pääkonsertin lisäksi ilmaisia katukonsertteja, lastentapahtumia sekä klubeja.
Vuonna 2010 Puistobluesin liput myytiin ensimmäistä kertaa tapahtuman historiassa loppuun jo etukäteen.
Vuonna 2020 festivaalin järjestäminen kiellettiin koronaviruspandemian vuoksi.
Tomáš Fleischmann

Tomáš Fleischmann (s. 16. toukokuuta 1984 Kopřivnice, Tšekkoslovakia) on uransa lopettanut tšekkiläinen jääkiekkoilija.
Ura.
Fleischmann on HC Vitkovicen kasvatti. Hän pelasi Tšekissä jääkiekkoa vuoteen 2002 asti. Kesällä 2002 Detroit Red Wings varasi hänet NHL:n varaustilaisuudessa vuorolla 63. Tämän jälkeen Fleischmann siirtyi pelaamaan juniorisarja WHL:n Moose Jaw Warriorsiin kahdeksi kaudeksi. Detroit myi helmikuussa 2004 Fleischmannin ja ensimmäisen kierroksen varausoikeutensa Washington Capitalsiin, josta se sai vaihdossa Robert Langin. 
Kauden 2004–2005 Fleischmann pelasi AHL-liigan Portland Piratesissa. Ensimmäisen kerran Fleischmann pelasi NHL:ssä kaudella , tosin vain 14 ottelua. Samoin seuraavallakin kaudella hän pelasi suurimmaksi osaksi farmijoukkueessa, ja voitti Hersey Bearsissa AHL-liigan mestaruuden Calder Cupin. Kaudesta lähtien Fleischmann kuului Washingtonin vakiokokoonpanoon.
Marraskuussa 2010, kesken kauden , Washington myi Fleischmannin Colorado Avalancheen ja sai vaihdossa Scott Hannanin. Fleischmann ehti pelata Coloradossa vain 22 runkosarjaottelua ennen kuin joutui tammikuussa 2011 jättämään kauden kesken terveydellisistä syistä, kehkoista löytyneiden veritulppien vuoksi. Heinäkuussa 2011, ennen kautta , hän siirtyi Florida Panthersiin nelivuotisella sopimuksella.
Fleischmann pelasi Floridassa vajaa neljä kautta. Viimeisellä sopimuskaudella Florida kauppasi hänet Anaheim Ducksiin vaihdossa Dany Heatleyhin ja kolmannen kierroksen varausvuoroon.
Maajoukkueura.
Fleischmann on edustanut Tšekin jääkiekkomaajoukkuetta alle 18-vuotiaiden MM-kisoissa 2002, nuorten MM-kisoissa 2003 ja 2004, MM-kisoissa 2008 ja 2013, sekä talviolympialaisissa 2010.
Ron Huldai

Ron Huldai (; s. 26. elokuuta 1944) on israelilainen poliitikko. Hän on prikaatin kenraali, joka työskenteli Israelin ilmavoimissa vuosina 1963–1989. Hänestä tuli vuonna 1992 Herzliyan heprealaisen lukion rehtori. Vuonna 1998 hän nousi työväenpuolueen edustajana Tel Avivin pormestariksi. Hänet valittiin uudelleen 2003 ja 2008. 
Huldai on myös Tel Avivin taidemuseon puheenjohtaja.
Moses Mabhida Stadium

Moses Mabhida Stadium on stadion Durbanin kaupungissa Etelä-Afrikassa. Stadion on nimetty edesmenneen Moses Mabhidan kunniaksi. 
Se oli yksi Etelä-Afrikan jalkapallon MM-kisojen stadioneista. Sen kapasiteetti MM-kisojen aikana oli 62 760 ja nykyään 54 000.
Sterh

Sterh () on venäläinen kansainvälisen meripelastuksen COSPAS-SARSAT-järjestelmän tietoliikennesatelliitti. Satelliittien rakentaja on PO Poljot-yhtiö. 
Sterh-satelliitit korvaavat Neuvostoliiton ja Venäjän Nadežda-satelliitit. Toisin kuin Nadežda-satelliitit, Sterh-satelliitit eivät lähetä paikannussignaalia, jonka tehtävän ovat ottaneet GLONASS-paikannussatelliitit. Tämän takia satelliitit ovat edeltäjiään paljon pienempiä ja ne laukaistaan kantorakettien lisähyötykuormina.
Satelliitit.
Laukaisut
Teddy Pilette

Theodore Jacques René "Teddy" Pilette (s. 26. heinäkuuta 1942 Bryssel, Belgia) on entinen belgialainen Formula 1 -kuljettaja ja André Piletten poika. Hän osallistui neljään Formula 1 -osakilpailuun kausilla ja . Hän oli 17. Belgian GP:ssä 1974 neljä kierrosta kärjen takana. Pilette lähti kyseisestä kilpailusta 27. lähtöruudusta. Muista kilpailuista hän karsiutui.
Pilette voitti Britannian Formula 5000 -sarjan mestaruuden vuosina 1973 ja 1975. Hän voitti Span 24 tunnin ajon Ford Caprilla vuonna 1978. Hän kilpaili Formula Ford -sarjassa vuonna 1992 ja vuonna 1994 Saksan Formula 3 -sarjassa.
David Piper

David Ruff Piper (s. 2. joulukuuta 1930 Edgware, Lontoo, Britannia) on entinen brittiläinen Formula 1 -kuljettaja. Hän osallistui kolmeen Formula 1 -osakilpailuun kausilla ja . Hän oli 12. sijalla Britannian GP:ssä 1960.
Piper loukkaantui elokuvan "Le Mans" kuvauksissa ja menetti osan toisesta jalastaan. Hän kilpailee nykyään historiallisissa tapahtumissa Porsche 917 -autolla.
Lahjakortti

Lahjakortti on lahjaksi annettava ostokortti, joka vastaa rahaa tietyssä liikkeessä, liikeketjussa tai kaupparyhmässä. Lahjakorttia vastaan voi saada palveluita tai muita hyödykkeitä. Muodoltaan lahjakortti voi olla esimerkiksi muovinen sirukortti tai paperinen kuponki.
Lahjakorttia voi käyttää lahjan vastineena, palkintona tai esimerkiksi tuotepalautusten yhteydessä käteisen rahan sijasta. Lahjakortin etu on, että saaja voi tavallisesti itse valita haluamansa hyödykkeen ilman, että kortin antajan tulee se valita.
Charles Bernard Desormes

Charles Bernard Desormes (3. kesäkuuta 1771 Dijon, Ranska – 30. elokuuta 1862) oli ranskalainen kemisti ja fyysikko. Hänet tunnetaan parhaiten kaasujen ominaislämpökapasiteetin ja jodin ominaisuuksien tutkimisesta. Desormes teki lähes kaikki tieteelliset tutkimuksensa yhteistyössä vävynsä Nicolas Clémentin kanssa.
Desormes aloitti opiskelun École Polytechniquessa vuonna 1794, kun oppilaitos avattiin. Siellä hän tapasi myös Clémentin, ja he aloittivat tutkimusuran, joka kesti vuoteen 1824. Vuonna 1804 Desormes, Clément ja Joseph Montgolfier perustivat alunan puhdistamon Verberiehin.
Desormes ja Clément tutkivat erityisesti kaasujen ominaislämpökapasiteettia. Irlantilainen Adair Crawford oli ensimmäinen, joka mittasi kaasujen ominaislämpökapasiteettia, ja Desormes ja hänen vävynsä tutkivat niiden suhteita. He määrittivät muun muassa hiilimonoksidin ja hiilidisulfidin ominaislämpökapasiteetin tutkimalla niiden muodostumista. He myös esittivät karkean arvion absoluuttisesta nollapisteestä. 
Vuonna 1811 Bernard Courtois löysi uuden alkuaineen, jodin. Hän ei saanut rahoitusta tutkimuksilleen, koska Napoleonin sodat veivät suuren osan valtion rahoista. Niinpä hän siirsi jodin ominaisuudet Desormesin ja Clémentin tutkittaviksi. Tämän lisäksi Desormes ja Clément loivat ensimmäisen täysin kemiallisen selityksen katalyyttien toiminnasta. Vuonna 1806 he esittivät teorian typen oksideista hapen lähteenä rikkihapon valmistuksessa käytetyssä lyijykammioprosessissa. Heidän tutkimuksensa osoittivat, että typen oksideita ei kulunut reaktiossa, ja esittivät reaktiossa olevan välituotteen. Itsenäisesti Desormes tutki muun muassa Voltan patsaan toimintaa.
Myöhemmin Desormes osallistui politiikkaan. Vuonna 1848 hänet valittiin kansalliskokouksen edustajaksi.
Ossi Teileri

Hans Ossian (Ossi) Arvid Teileri (alk. Tejler, 26. marraskuuta 1911 Kalvola – 23. joulukuuta 1988 Hämeenlinna) oli suomalainen keskimatkojen juoksija.
Ossi Teileri karsiutui Berliinin 1936 olympialaisten 1 500 metrin juoksun alkuerissä. Hän edusti Suomea seitsemässä maaottelussa. Seuratasolla hän edusti pääasiassa Hämeenlinnan Tarmoa. Hän voitti Suomen mestaruuden 800 metrin juoksussa vuosina 1935 ja 1936, 1 500 metrin juoksussa vuonna 1935 sekä 4 × 800 metrin viestijuoksussa vuonna 1932. Hän saavutti 800 metrillä SM-hopeaa vuonna 1937 sekä SM-pronssia vuonna 1932. Vuonna 1935 hän juoksi 800 metrillä Suomen ennätyksen 1.52,5.
Ammatiltaan Teileri oli ulosottomies.
Bohemia Interactive Studio

Bohemia Interactive Studio (BIS) on itsenäinen videopelien kehittäjä.
Yritys on kehittänyt useita palkintoja voittaneen "" -pelin sekä "ArmA" -pelisarjan. Bohemia Interactiven tutkimus- ja tuotekehitysstudio sijaitsee Prahassa, Tšekkissä. Yritystä johtaa Marek Španěl (s. 1973), joka on myös yhtiön osaomistaja. Syksyllä 2010 Bohemia Interactive hankki kolme tšekkiläistä pelistudiota (Altar Games, Black Element Software ja Centauri Production). 
BIS on jäsenenä IDEA Gamesissa, joka toimii julkaisijana ja konsulttina useille itsenäisille pelitaloille.
Bohemia Interactive Simulations.
Bohemia Interactive Australia (BIA) on BIS:n tytäryhtiö, joka tuottaa harjoittelusimulaattoreita ("VBS1", "VBS2" ja "VBS3") useiden maiden asevoimille.
BIA yhdistettiin myöhemmin "Bohemia Interactive Simulations" -nimellä perustettuun yhtiöön, jonka Riverside Company osti vuonna 2013.
Pelimoottorit.
Bohemia on kehittänyt Real Virtuality pelimoottoria. 
Lisäksi yhtiöllä on "Black Element Softwaren" kautta omistuksessa Enforce -pelimoottori, jota on käytetty "" -pelissä.
Joel Osteen

Joel Scott Hayley Osteen (s. 5. maaliskuuta 1963) on yhdysvaltalainen bestseller-kirjailija ja vanhempi pastori Lakewood Church -seurakunnassa Houstonissa, Texasissa. Hänen saarnansa tavoittavat yli seitsemän miljoonaa katsojaa Yhdysvalloissa ja miljoonia lisää ympäri maailman ohjelmien näkyvyysalueella. Osteenin johtama seurakunta on Yhdysvaltain suurin, ja sen kokouksiin osallistuu paikan päällä noin 44 000 ihmistä viikoittain. Osteen on järjestänyt tilaisuuksia myös Yankee Stadiumilla ja Dodger Stadiumilla.
Saarnatyyli.
Osteen sanoo, että hän päätti keskittyvänsä Jumalan hyvyyteen synnin sijasta. Kysyttäessä häneltä, että miksi hän ei sisällytä monia Raamatunkohtia kirjoihinsa, hän vastaa, että näkee itsensä enemmän elämän valmentajana. Osteen kertoo, että hän yrittää raamatullisia periaatteita yksinkertaisin menetelmin, tuomalla esiin rakkauden voiman ja positiivisen asenteen, 
Osteen aloittaa kokoukset aina rukouksella, joka on muodostunut osaksi sitä mitä Lakewood-seurakunta on tänään. Rukous kuuluu seuraavasti, kun Osteen sanoo "Nostakaa Raamattunne ja toistakaa perässäni:
"Tämä on Raamattuni. Olen se mitä se sanoo minun olevan. Minulla on se, mitä se sanoo minulla olevan. Kykenen siihen mihin se sanoo minun kykenevän. Kuulen tänään Herran Sanaa. Myönnän rohkeasti, että mieleni on valpas ja sydämeni vastaanottava. Sana muuttaa minut täysin. Otan vastaan oikeamielisen, kuolemattoman ja iankaikkisen Jumalan Sanan siemenen. Se muuttaa minut täysin. En koskaan ole entiseni, koskaan, koskaan, koskaan, en koskaan ole entiseni, Jeesuksen nimessä, aamen!"
Seireeni-maalari

Seireeni-maalari oli antiikin kreikkalainen vaasimaalari, joka maalasi attikalaista punakuviokeramiikkaa. Hän toimi Ateenassa klassisen kauden alussa noin vuosina 480–470 eaa. Maalarin oikeaa nimeä ei tunneta. Tutkimuksessa käytetty nimitys perustuu hänen tunnetuimman teoksensa aiheeseen.
Seireeni-maalarin nimivaasi on stamnos, jonka kuvassa Odysseus on sidottu laivan mastoon ja hänen toverinsa soutavat seireenien ohi vahaa korvissaan. Odysseus on selvästikin haltioitunut seireenien musiikista, mutta lumous on kuitenkin jo murrettu ja seireenit heittäytyvät mereen. Vaasi on nykyisin British Museumin kokoelmissa.
Takki ja liivit pois!

Takki ja liivit pois! on suomalainen vuonna 1939 ensi-iltansa saanut elokuva, jonka on ohjannut Jorma Nortimo Agapetuksen näytelmän "Onnellinen Sakari" (1932) pohjalta. 
Juoni.
Elokuvassa on pääosassa Aku Korhosen esittämä professori Sakari Vartio, joka tiuskii potilailleen, mutta on kosijana pohjattoman ujo ja kömpelö. Teatteri alkaa pian sotkea Vartion suunnitelmia, kun Ilona-tytär ilmoittaa pyrkivänsä teatteriin, ja väärinkäsityksiä on luvassa tuntuvasti.
Arviot.
Aikalaisarvioissa elokuva sai myönteisen vastaanoton ”soveliaana kevätiloitteluna” ja ”ilopillerinä”, jolla ei ollut erityisiä taiteellisia tavoitteita. Myöhemmässä arviossa elokuvaa luonnehditaan kevyeksi kaupunkilaiskomediaksi ja Aku Korhosta ”aina luotettavaksi”.
Enemmän kuin elää

Enemmän kuin elää on Haloo Helsinki! -yhtyeen toinen albumi. Se julkaistiin 2. syyskuuta 2009.
Ennen albumin julkaisua siltä julkaistiin kaksi singleä ”Jos elämä ois helppoo” sekä vuoden 2009 Kesäkumi-biisi ”Mun sydän sanoo niin”. Heinä-elokuun vaihteessa radioille jaettiin kolmas single ”Ei Eerika pääse taivaaseen”. Albumi nousi ensimmäisellä listaviikollaan Suomen virallisen albumilistan seitsemännelle sijalle.
Kutrirahkasammal

Kutrirahkasammal eli käyrälehtirahkasammal ("Sphagnum contortum") on sammallaji. Se kuuluu "Sphagnaceae"-heimoon ja rahkasammalten sukuun. Yleisväriltään kutrirahkasammal on kellertävää tai ruskeaa. Laji on alueellisesti uhanalainen koko Suomessa lukuun ottamatta Tunturi-Lappia, jossa sitä ei esiinny. Valtakunnallisessa luokittelussa kutrirahkasammal on silmälläpidettävä.
Veikko Muronen

Veikko Muronen () oli suomalainen diplomi-insinööri ja autonsuunnittelija. Hän toimi työurallaan Vanajan suunnittelu- ja tuotantopäällikkönä, Oy Wiima Ab:n teknisenä johtajana ja ulkomailla joukkoliikenteen konsulttitehtävissä. Hänen merkittävin keksintönsä oli Vanajan kuorma-autoihin suunnittelemansa täyden kuorman nostava teli.
Nuoruus ja yksityiselämä.
Veikko Muronen syntyi Viipurissa lokakuussa 1927. Hän valmistui Hämeenlinnan lyseosta vuonna 1946 ja opiskeli tämän jälkeen Teknillisessä korkeakoulussa konetekniikkaa. Muronen valmistui diplomi-insinööriksi vuonna 1953.
Muronen oli naimisissa, ja hänellä oli kaksi lasta. Vapaa-aikansa hän vietti mielellään mökillään perheensä kanssa. 1960-luvulla Muronen suoritti moottorilentäjän lupakirjan. Muronen kuoli Helsingissä 2006.
Työura.
Työuransa Muronen aloitti Valtion teknillinen tutkimuslaitoksella tutkijana ja jatkoi sieltä A. Ahlströmin Varkauden tehtaalle suunnittelijaksi.
Kilpailu kuorma-automarkkinoilla kiristyi 1950-luvulla, sillä pula-aika alkoi olla ohi ja tarjonta kasvaa. Vuonna 1955 hämeenlinnalaisella Vanajan Autotehtaalla haettiin, henkilöä joka osaisi suunnitella hyvän puutavara-auton. Tehtävään valittiin Muronen, joka toimi yrityksessä ensin suunnittelu- ja myöhemmin tuotantopäällikön tehtävissä.
Vanajan merkittävin keksintö esiteltiin 1950-luvun lopulla, Murosen kehittämä täyden kuorman nostava kuorma-auton teli. Keksintö osoittautui täysin ylivertaiseksi kilpailijoiden vastaaviin ratkaisuihin verrattuna. Suunnittelemistaan kuorma-autoista Muronen piti jälkeenpäin merkittävimpänä T6-69/5000+1200-mallia. Autossa oli turboahdettu A.E.C. AVT690 -moottori, 15-nopeuksinen Fuller RTO915 -vaihteisto ja Murosen hydraulinen nostoteli. Autoa pidettiin onnistuneena kokonaisuutena.
Muronen osallistui myös linja-autojen alustojen suunnitteluun. Vuonna 1968 esiteltiin keskimoottorinen malli LK6-69, jossa oli makaava A.E.C. AH 691 -moottori ja jousituksessa niin sanotut rullaavat ilmapalkeet. Auton taka-akselille oli asetettu neljä ilmapaljetta, kun kilpailijoiden vastaavissa ratkaisuissa niitä oli vain kaksi. Rakenteen ansiosta matkustusmukavuus parani huomattavasti.
Vanajan yhdistyi Oy Suomen Autoteollisuus Ab:n kanssa vuonna 1968, ja Sisu otti välittömästi Vanajan nostotelin käyttöön omissa tuotteissaan. Suomen Autoteollisuus yritti tehdä yhteistyötä muiden kuorma-autovalmistajien kanssa markkinoimalla nostoteliä ulkomaisille yrityksille. Hämeenlinnan tehtaalla asennettiin nostotelejä muutamiin Ivecon kuorma-autoihin, mutta sen jälkeen yhteistyö hiipui. Murosen suunnittelema nostoteli oli 2010-luvulla edelleen käytössä Sisun kuorma-autoissa.
Vuonna 1982 Muronen siirtyi linja-autovalmistaja Oy Wiima Ab:n tekniseksi johtajaksi. Sen jälkeen hän toimi kansainvälisissä joukkoliikenteeseen liittyvissä konsultointitehtävissä ennen eläkkeelle jäämistään: vuosina 1982–1987 Muronen toimi ensin portugalilaisen, sen jälkeen saudiarabialaisen ja lopuksi brasilialaisen linja-autotehtaan johtajana. Hän oli lyhyen aikaa projektijohtajana Iisalmessa ja veti kreikkalaisen koritehtaan tuotannon järjestelyä.
Ródoksen piiritys

Rhodoksen piiritys (antiikin aikana) tai Ródoksen piiritys (nykyaikana) voi viitata seuraaviin:
Ylistön silta

Ylistön silta on Jyväsjärven ylittävä jalankulun ja pyöräilyn silta Jyväskylässä. Silta yhdistää Mattilanniemen ja Ylistönmäen toisiinsa. Vuonna 1991 valmistunut silta on 208 metriä pitkä ja sen kaksi pylonia ovat 26 metriä korkeita.